கேள்வி: முற்காப்பு (சதுரங்கம்) என்பது என்ன?
பதில்: சதுரங்கம் விளையாட்டில் முற்காப்பு (''prophylaxis'') என்ற சொல்லாட்சி, வருமுன் காப்போம் என்ற பொருளிலேயே பயன்படுகிறது. முற்காப்பு என்பது சதுரங்க விளையாட்டில் பொதுவாகப் பயன்படும் ஒரு சதுரங்க உத்தியாகும். இவ்வுத்தியை 1920 ஆம் ஆண்டில் கிராண்ட் மாஸ்டர் ஆரோன் நிம்சோவிச்சு தன்னுடைய ”என் திட்டங்கள்” என்ற புத்தகத்தில் அறிமுகப்படுத்தியுள்ளார்Nimzowitsch, Aron [1927] 1987. ''My system''. B.T Batsford Ltd. . எதிரியின் திட்டங்களை குலைப்பதற்கு ஒரு வீரர் எடுக்கும் நடவடிக்கைகளை குறிப்பதாக இச்சொல் பொருள் கொள்ளப்படுகிறது. இந்நடவடிக்கையின் தொடர்ச்சியாக ஒருவீரர் நகர்த்துகின்ற நகர்வுகள் முற்காப்பு நகர்வுகள் எனப்படுகின்றன.
கேள்வி: முற்காப்பு (சதுரங்கம்) - உதாரணம் #1 என்பது என்ன?
பதில்: முற்காப்பு நகர்வுக்கு ஒரு எளிய உதாரணமாக இதைக் கூறலாம். ஒரு வீரர் தன்னுடைய யானையின் சிப்பாய் h3 அல்லது h6 கட்டத்திற்கு நகர்த்துகிறார். சிப்பாயின் இந்நகர்வு, பின்வரிசையில் முற்றுகை நிகழ்ந்துவிடாமல் தடுப்பதை நோக்கமாக கொண்டிருக்கிறது. அதே நேரத்தில் g4 அல்லது g5 கட்டத்தில் எதிரியின் அமைச்சர் (சதுரங்கம்) அல்லது குதிரை உட்காருவதை தடுப்பதாகவும் உள்ளது. இவ்விடத்தில் முற்றுகை என்பதற்கு அவ்வளவு முக்கியத்துவம் அவசியமானதல்ல என்றாலும் இன்றும் உலக சதுரங்கச் சாம்பியன் அனத்தோலி கார்ப்பொவ் h3 நகர்வை ஆடிக்கொண்டுதான் உள்ளார்.